Diari Oficial de la Generalitat Valenciana


Sumari del DOGV 4922, del 12-01-2005 (2005/87)

Informació pública de la rectificació de l'escriptura de constitució de l'Agrupació d'Interés Urbanístic La Rotonda de l'Eliana (els estatuts i acords socials de la qual es van publicar en el DOGV de data 29.01.2004).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/87


Organisme emissor
:   Agrupació d'Interés Urbanístic la Rotonda de L'Eliana

Tipus de document
:   Anunci

Informació pública de la rectificació de l'escriptura de constitució de l'Agrupació d'Interés Urbanístic La Rotonda de l'Eliana (els estatuts i acords socials de la qual es van publicar en el DOGV de data 29.01.2004). [2005/A87]
  
Rectificació d'una altra.
  
(De l'escriptura de constitució de l'Agrupació d'Interés Urbanístic La Rotonda de l'Eliana)
  
Atorgants:
  
Juan Ferrerons Hueso i Agrupació d'Interés Urbanístic La Rotonda de l'Eliana.
  
Número 2.600
  
València, 22 de desembre de 2004
  
Davant de mi, Manuel Ángel Roda Pérez, notari de València, del seu col·legi.
  
Compareix:
  
Juan Ferrerons Hueso, major d'edat, casat en règim de guanys amb Concepción Señer Caballer, assessor, veí de 46336 València, carrer Beat Gálvez, número 9-2º-2ª. Amb DNI-NIF: 76441248W.
  
Intervé:
  
1. Per si i com a apoderat, en nom i representació de la seua esmentada esposa, Concepción Señer Caballer, major d'edat, sense professió especial, del seu mateix veïnat i domicili i amb DNI-NIF 24749400G. Exerceix les facultats que se li van conferir mitjançant una escriptura de poder general, autoritzada el 26 de juny de 1981 pel notari de València Rafael Nebot Pellicer, la còpia autèntica de la qual m'exhibeix i de la qual resulta que es confereixen a l'apoderat facultats per a disposar, activament o passivament, respecte de qualsevol classe de béns immobles, que, al meu parer, són suficients per a la formalització de totes les clàusules contingudes en l'esmentada escriptura.
  
L'apoderat assevera sota la seua responsabilitat la subsistència de la capacitat civil de la seua representada i la invariabilitat i vigència de les seues facultats representatives.
  
2. I a més, en nom i representació de l'Agrupació d'Interés Urbanístic La Rotonda de l'Eliana, entitat que té la consideració de persona jurídica pública, per aplicació del que disposa l'article 49 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; domiciliada a València, carrer Beat Gálvez, número 9-2n-2a; amb CIF F61092536; constituïda per mitjà d'una escriptura autoritzada el 21 d'octubre del 2003 pel notari de València Manuel Ángel Roda Pérez, al número 2.172 del seu protocol; inscrita en el Registre d'Agrupacions d'Interés Urbanístic que figura en el Servei Territorial de Planificació i Ordenació Territorial de la Conselleria de Territori i Habitatge de la Generalitat Valenciana, amb el número 0704, amb data 28 d'abril de 2004.
  
La seua legitimació per a representar la dita entitat es desprén de:
  
a) La seua condició de president del Consell Directiu de l'agrupació; càrrec que té acceptat i exerceix, segons assevera, per al qual va ser designat en la pròpia escriptura mitjançant la qual es va constituir, ?adés indicada?; i de les facultats que al dit càrrec atribueixen els estatuts de l'agrupació, inserits en l'esmentada escriptura de la seua constitució.
  
b) Dels acords adoptats per la Junta General de l'agrupació, amb data 12 de novembre del 2004; com acredita amb el certificat expedit per María Peralta Martínez, secretària del Consell Directiu de l'agrupació, amb el vistiplau del seu president, el compareixent, les firmes del qual considere legítimes i protocol·litze.
  
Exposa:
  
A) Per mitjà d'una escriptura autoritzada el 21 d'octubre del 2003 pel notari de València Manuel Ángel Roda Pérez, al número 2.172 del seu protocol, el qui ací compareix i altres persones físiques i jurídiques que en la dita escriptura consten, van constituir l'Agrupació d'Interés Urbanístic La Rotonda de l'Eliana.
  
En tal instrument públic es van descriure les finques que els seus atorgants deixaven afectades a l'agrupació, es van indicar els promotors d'ella, la delimitació de la unitat d'execució que constituïa l'àmbit d'actuació de l'agrupació, que és la unitat d'execució número 2 del Pla General d'Ordenació Urbana de l'Eliana, es van designar els components de l'agrupació, el seu Consell Directiu i els càrrecs que cada un exercia en el Consell, i es van protocol·litzar els estatuts per què es regiria.
  
B) Entre les finques que es van aportar, com a afectades a l'agrupació, estava la següent, propietat de béns de guanys dels esposos Juan Ferrerons Hueso i Concepció Señer Caballer, que segons van indicar està afectada, a efectes fiscals, a la comunitat de béns constituïda per tals esposos amb la denominació de Ferrerons-Señer, CB, amb CIF F83874129:
  
Descripció de la finca: parcel·la edificable de sis-cents quaranta-sis metres quadrats, demarcada amb el número 5 en el pla projecte de la urbanització; que afronta: enfront, amb el carrer Pla del Pou; entrant per la dreta, Dolores Fuster; esquerra, parcel·la número 6, i fons, Immobiliària Bemar, SL, i ?encara que per error no es va indicar en el títol?, amb camí de servei per on també té accés.
  
La seua situació actual, com resulta del cadastre, és la de carrer Pou del Marqués, 11.
  
Títol de propietat: divisió material, ordenada en una escriptura autoritzada l'1 d'abril de 1992 pel notari de València Francisco Solc Sendra, al número 792 del seu protocol. La finca es va formar a partir d'una altra que en el mateix instrument públic es va formar per agrupació de diverses finques, una de les quals (la registral 9.575) afrontava amb l'esmentat camí de servei, el límit de la qual s'ha inclòs ara en la descripció de la finca objecte de la present escriptura.
  
Dades de registre: Registre de la Propietat de Llíria, tom 1.250, llibre 91 de l'Eliana, foli 148, finca 6006, inscripció 1a.
  
Informació cadastral de la finca: es desprén del rebut de l'impost de béns immobles corresponent a la dita finca, ?on se la identifica com a situada al carrer del Pou del Marqués 11?, que mitjançant una fotocòpia es va protocol·litzar en aquella escriptura, en què figuren les següents dades cadastrals:
  
Referència cadastral: 9593632SB6358V6719UA. Número fix: 83888076.
  
Exercici a què correspon: 2003.
  
Càrregues i arrendaments: no en té.
  
Superfície afectada: la totalitat de la superfície de la finca descrita, és a dir 646,00 metres quadrats, queda afectada a l'agrupació d'interés urbanístic.
  
C) Que en la referida escriptura es va produir un error en incloure entre les finques afectades l'agrupació descrita adés, ?ja que ella quedava fora de l'àmbit de la unitat d'execució?, així com en delimitar la dita unitat d'execució ?que ara és discontínua?, la seua descripció i superfície i el pla que es va protocol·litzar comprensiu de l'àmbit de la unitat d'execució; atés que no es va tindre en compte l'exclusió en ella d'una parcel·la que tampoc en forma part, d'acord amb allò que ha convingut l'Ajuntament amb un dels propietaris de les finques situades dins de l'àmbit de la unitat d'execució inicialment prevista.
  
Així es desprén del referit acord de l'Assemblea General de l'agrupació, adés referit, i protocol·litzat en la present escriptura, i de la fotocòpia de l'esmentat conveni municipal que em lliura i protocol·litze en la present matriu.
  
Disposa:
  
I. Que rectifica l'escriptura adés referida en l'exponend A), mitjançant la qual es va procedir a la constitució de l'esmentada agrupació, Agrupació d'Interés Urbanístic La Rotonda de l'Eliana, en els termes següents:
  
1. Finca que no s'afecta a l'agrupació.
  
La finca descrita adés en l'exponend B) ?que es descrivia com a finca 3a en l'escriptura que es rectifica?, no queda afectada a l'agrupació, ja que està fora de l'àmbit de la unitat d'execució; i se sol·licita que se suprimisca qualsevol referència a tal afecció en el Registre de la Propietat.
  
2. Delimitació de la unitat d'execució.
  
Es modifica el dispositiu III de la referida escriptura, de manera que aquell queda redactat d'ara endavant, de la manera següent:
  
«III. Delimitació de la unitat d'execució. L'àmbit d'actuació de l'agrupació és la unitat d'execució número 2 del Pla General d'Ordenació de l'Eliana, que comprén una superfície de dèsset mil nou-cents dos metres i cinquanta-nou decímetres quadrats (17.902,59 m2); és discontínua, formada per dues porcions: a) una d'elles, la situada a la part del nord, que afronta: pel nord, amb la rotonda número 5; pel sud, sòl consolidat propietat de Primer Grupo, SL, en una part i de Pizzería Portofino, SL, en una altra; per l'est, avinguda Camp de Túria; i per l'oest, carrer Pou del Marqués; b) i l'altra porció, situada en la part sud, que afronta: al nord, amb sòl consolidat propietat de Pizzería Portofino, SL, en una part i d'Antonia Cambrils Pardo i Miguel Belenguer Conca en una altra; al sud, resta d'illa edificada, que dóna a l'avinguda del Camp de Túria; est, avinguda del Camp de Túria; i oest, carrer del Pou del Marqués.
  
Ambdues zones estan delimitades en color blau en el pla que després s'indica.»
  
3. Finques afectades a l'agrupació.
  
Es mantenen afectades a l'agrupació les finques que es van descriure en aquella escriptura, en el seu expositiu A), llevat de la finca que quedava fora de l'àmbit de la unitat d'execució, és a dir, de la finca descrita en el marginal 3a, propietat dels esposos Juan Ferrerons Hueso i Concepció Señer Caballer, és a dir, de la finca adés descrita en l'exponend B) de la present escriptura (inscrita en el Registre de la Propietat de Llíria, al tom 1.250, llibre 91 de l'Eliana, foli 148, finca 6006).
  
I conseqüentment, el paràgraf segon del dispositiu IV, Finques que s'afecten a l'agrupació, d'ara endavant queda redactat així:
  
«Les dites finques suposen ?en la superfície afectada per elles?, una superfície de 9.639,65 metres quadrats, superior a la meitat de la superfície total de la unitat d'execució».
  
4. Pla de l'àmbit de la unitat d'execució.
  
Se substituïx el pla representatiu de l'àmbit de la unitat d'execució, ja que no és el que es va protocol·litzar en aquella escriptura, sinó que és el que em lliura ara el compareixent per a protocol·litzar, com protocol·litze, en la present matriu.
  
II. En el altres queda inalterada i vigent en tot la referida escriptura.
  
Reserves i advertències
  
Faig les reserves i advertiments legals.
  
El compareixent i atorgants queden informats ?i no hi manifesten oposició- de la incorporació de les seues dades personals i de l'objecte d'este instrument públic als fitxers automatitzats existents actualment o que en el futur figuren en esta Notaria, així com del seu tractament ?automatitzat o no?, per a les finalitats operatives, estadístiques i fiscals.
  
Queden estalvis els drets que els assisteixen, segons la vigent legislació aplicable reguladora del tractament automatitzat de les dades de caràcter personal i, especialment, els drets d'accés, rectificació i cancel·lació de les seues dades i eventual oposició sense efectes retroactius.
  
Atorgament i autorització
  
Llig este instrument públic al compareixent, que està informat del dret que l'assisteix a llegir per ell mateix i del qual no fa ús, el qui ho troba conforme, hi presta el seu consentiment i firma.
  
I jo, el notari, en done fe: d'haver-lo identificat pel seu document d'identitat esmentat i exhibit; de considerar-lo amb capacitat per a l'atorgament de la present escriptura de rectificació d'una altra, i en general, de tot el seu contingut, estés en sis folis de paper exclusiu per a documents notarials, sèrie 5W, números 8903066 i els cinc següents en ordre.